Katedral sa Davao

Ang Parokya sa Katedral ni San Pedro, naila usab nga Metropolitan Cathedral of San Pedro, usa ka Romano Katolikong katedral nga nahimutang sa Barangay 2-A, Poblacion District, Davao City, Philippines. Ang katedral, nga gipahinungod ni San Pedro, mao ang lingkuranan sa obispo sa Arkidyosesis sa Dabaw. Kaagi Usa ka karaang simbahan, nga giingong adunay estilong Neo-Gothic, gitukod sa samang dapit sa kasamtangang katedral niadtong 1847. Dekada 1960, tungod są gamay niini, ang Diocese sa Davao nangayon og pondo aron mapadako ang simbahan. Ang arkitekto nga si Chiew maoy responsable sa disenyo sa bag-ong simbahan, nga gihulma sumala sa usa ka arka, busa adunay talinis nga atubangan diin nahimutang ang krus. Estilo ug Arkitektura Ang unang simbahan nga gitukod niadtong 1847 gamit ang nipa ug kawayan, ug gitukod kini pag-usab sa arkitektura nga si Ramon Basa gamit ang kahoy sa mga tunga-tunga sa 1990s sa klarong modernong Philippine barn-style nga gi impluwensyahan sa mga arkitekturang Espanyol. Ang estruktura gidayeg tungod sa preskong pag tan-aw sa atubangan niini apan tungod kay gamay pa ang populasyon sa Dabaw niadtong panahuna, ang kani nga simbahan kay gamay ra kumpara sa ubang dagkong simbahan sa mga relihiyon sa nasud. Busa, giguba ang kahoy nga simbahan ug giusab ngadto sa kontretong estruktura sa arkitekto nga si Manuel Chiew niadtong 1964 aron mapalapdan kini. Ang diyosesis mikuha ang Manuel Chiew sa paghimo sa disenyo, apan sa iyang proseso sa pagplano, daghan misupak sa iyang disenyo. Alang sa uban, ang bag-ong konkretong disenyo ni Chiew kay murag mingaw ug dili kaayo matahum tan-awon, ug giisip nga dili angay alang sa usa ka katedral sa arkidyosesis.